Public procurement notice: Voluntary Ex Ante Transparency Notice
Published: 2019-07-02
Buyer: Helsingin ja Uudenmaan sairaanhoitopiiri
Country: FI
Contract type: Services
Procedure: Contract award without prior publication
CPV classification: 72000000
Estimated value: 1450000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
HUS-RADU-projekti sekä PACS-järjestelmän käyttö palvelumuotoisena HUSin RADU-integraatiota hyödyntäen.
HUS Kuvantaminen on kilpailuttanut PACS-järjestelmän hankinnan keväällä 2019 (HUS 080-2018, PACS HUS-Kuvantamisen ja HUSin erikoisalojen käyttöön). Palvelun toimittajaksi on hankintamenettelyssä valikoitunut Siemens Healthcare Oy, jonka kanssa hankintaa koskeva hankintasopimus on allekirjoitettu 7.6.2019. Hankintasopimuksella oli tarkoitus integroida uusi järjestelmä Apottiin 1.5.2020 mennessä. Nykyinen järjestelmätoimittaja on irtisanonut nykyiset PACS-sopimukset päättymään 1.5.2020. Koska Apotti-potilastietojärjestelmä on käyttöönotettavissa marraskuuhun 2020 mennessä, on HUS Kuvantamisen varmistettava, ettei potilashoidon kannalta keskeisimmässä järjestelmässä ole toimintakatkoa, joten toteutetaan uuden PACSin integrointi nykyiseen RADU järjestelmään täksi siirtymäajaksi kilpailutuksessa valitulta toimittajalta suorahankintana.
Hankintalain 40 §:n 2 momentin 2 -kohdan mukaan hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Käsillä olevassa tilanteessa HUS Kuvantaminen hankkii PACS-järjestelmän ohjelmiston integrointipalvelun, siihen kuuluvan projektitoimituksen sekä myöskin PACS-järjestelmän palveluna siltä osin, kuin PACS-järjestelmää ei voida Apotti-potilastietojärjestelmän käyttöönottamisen viivästymisestä johtuvasta syystä integroida vielä itse Apotti-potilastietojärjestelmään. HUS Kuvantaminen on edellä esitetyllä tavalla jo aiemmin kilpailuttanut PACS-järjestelmän, eikä tästä syystä ole mahdollista, että HUS (HUS Kuvantaminen) kilpailuttaisi uuden järjestelmän ja uuden toimittajan Apotti-potilastietojärjestelmän käyttöönottoa edeltävälle ajalle. Näin ollen PACS-järjestelmän ja sen integrointiin liittyvät palvelut on hankittava aiemmin kilpailutetulta toimittajalta, Siemens Healthcare Oy:ltä.
Kuvatussa tilanteessa ei ole mahdollista hankkia PACS-järjestelmän integroimista RADU-ohjelmistoon muulta kuin aiemmassa hankintamenettelyssä valitulta toimittajalta eikä myöskään kuvatussa tilanteessa ole mahdollista tai tarkoituksenmukaista kilpailuttaa uutta toimittajaa integroimaan tarvittava järjestelmä ja tilata siihen tarvittava suuri kuva- ja tutkimusdata muulta kuin aiemmassa hankintamenettelyssä valitulta toimittajalta. Hankinnan kilpailuttaminen ei myöskään ole mahdollista siitä syystä, että uusi toimittaja valittaisiin vain noin vuoden ajaksi integroimaan uusi PACS-järjestelmä RADU-ohjelmiston yhteyteen ja sitten kuva- ja tutkimusdata integroitaisiin uudelleen aiemman kilpailutuksen voittaneen toimittajan tarjoamaan järjestelmään Apotti-potilastietojärjestelmän yhteyteen. Hankinta on näin ollen toteutettava suorahankintana aiemmin valitulta toimittajalta, Siemens Healthcare Oy:ltä, ottaen lisäksi huomioon se, että Apotti-järjestelmän käyttöönottaminen HUS Kuvantamisen osata on viivästynyt siitä itsestään (HUS Kuvantamisesta) riippumattomasta syystä.
Näin ollen HUS Kuvantaminen on sopinut kilpailutuksessa valitun Siemens Healthcare Oy:n kanssa toimenpiteistä, joilla PACS-järjestelmän käytettävyys turvataan myös 1.5.2020 alkaen. Tällöin PACS-järjestelmä täytyy ensin integroida HUSilla nyt käytössä olevaan radiologista työnkulkua ohjaavaan RADU-ohjelmistoon. Tästä integraatiotyöstä HUSilla ei ole sopimusta Siemens Healthcare Oy:n kanssa. Myöhemmässä vaiheessa PACS-järjestelmä tullaan integroimaan Apotti-potilastietojärjestelmässä olevaan Radiant-radiologisen työnkulun ohjelmistoon, jonka osalta integroimistyöstä HUSilla on sopimus Siemens Healthcare Oy:n kanssa.


Winner: Siemens Healthcare OY
Award value: 1450000